钦定古今图书集成/历象汇编/岁功典/第056卷 > 《广东志书》 > 初伏日招王几道小饮 欧阳修
## 钦定古今图书集成/历象汇编/岁功典/第056卷 > 《广东志书》 > 初伏日招王几道小饮 欧阳修

“北园数亩官墙下，嗟我官居如传舍。滹沱北渡马踏
冰，西山病归花已谢。落英不见空绕树，细草初长犹
可藉。空园一锁不复窥，不觉芳蹊繁早夏。隔墙时时
闻好鸟，如得嘉宾听清话。今朝试去绕园寻，绿李横
枝碍行马。蒲萄忆见初引蔓，翠叶阴阴还满架。红榴
最晚子已繁，犹有残花藏叶罅。人生有酒复何求，官”
事无了须偷暇。古云伏日当早归，况今著令许休假。
能来解带相就饮，为子埽月开风榭。